Bangwe ba fitlhetse go tshosa go tsamaya ka mokoro go kgabaganya Letsha la Baikal, ka ntlha ya gore o tla bo o bona dimetara tse 50 kwa tlase o lebile metsi a a phepa jaaka e kete o mo moweng! Mefuta mengwe ya ditshedinyana tse di nang le dikgapetla tse di bidiwang epischura di dira jaaka sefo e e sefang bolele le dibakateria tse di tletseng mo matsheng a mangwe a mantsi. Tse dingwe tse di di thusang mo tirong eno ya go phepafatsa ke mefuta mengwe e mmalwa ya di-crayfish e e jang maswe a a ka nnang a bola mo letsheng leno. Ka jalo, metsi a letsha leno a phepa jaana mo e leng gore mo dingwageng tse di masomeamabedi a a fetileng, go ile ga tsewa sampole ya metsi ano go a tlhatlhoba kwa laboratoring, mme a ne a kgotlelwa ke galase e a neng a tshetswe mo go yone!